Henri Karpov

Henri Karpov (sündinud 13. oktoobril 1997 Tartus), hüüdnimega Hensugusta, on eesti ettevõtja ja sotsiaalmeedia sisulooja. Aastatel 2005–2014 omandas ta põhihariduse Ülenurme Gümnaasiumis, 2017. aastal lõpetas Tartu Jaan Poska Gümnaasiumi. 2017. aastal õppis ta Tartu Ülikoolis infokorraldust, mille eriala sobimatuse tõttu katkestas. 30. juunil 2016 laadis Karpov oma loodud YouTube’i kanalile üles esimese video. Tema kanali nimi on Hensugusta. Oma videotes kajastab ta läbi huumoriprisma oma igapäevaelu, kaasates videotesse nii oma peret kui ka sõpru. Hensugusta nime all tegutseb ta lisaks YouTube'ile ka Instagramis ja TikTokis. Karpovil on ettevõte, mis tegeleb nii meelelahutusliku kui ka turundusliku sisu loomisega sotsiaalmeedia platvormidel. 2023. aastaks oli tema kanalil YouTube'is üle 35 miljoni vaatamise, Instagramis 38 tuhat jälgijat ja TikTokis 55 tuhat jälgijat. 2019. aastal peeti Karpovit parimaks suunamudijaks Eestis. Henri Karpov on juhtinud saateid, olnud õhtujuht ja osalenud rahvusvaheliste brändide kampaaniates. YouTube’is loob Henri videoid, kus ta vlogib oma igapäeva elust, kommenteerib erinevaid internetis leiduvaid kiikse ning teeb humoorikaid videoid koos oma pere ja sõpradega, kus eri vestlusteemadel arutletakse. Lisaks kutsub ta oma videotesse teisi eesti avaliku elu tegelasi, kellega vesteldakse ja küsimustele vastatakse. Karpov järgib YouTube’i trende, näiteks Q&A, mille eestikeelne definitsioon kõlab „küsimused ja vastused“, nii on vaatajatel võimalus youtuber’id küsimuste kaudu tundma õppida. Henril oli kaks omanimelist saadet, mida ta on teles juhtinud. Esimene neist oli „Hensugusta show“, mis vältas Kanal 2 teleekraanil 2 hooaega. Saate põhimõte oli internetis kuulsaks saanud videote näitamine ja nende kommenteerimine läbi huumori. Lisaks oli tal „"Appi, tuleb Hensugusta“ saade, kus ta läks appi neile, kellel parasjagu töötegemisel abi oli tarvis, osates või oskamata isegi tööampse teha. „Appi, tuleb Hensugusta“ kestis 1 hooaja. Mõlemad saated on järelvaadatavad Kanal 2 kodulehel. Telesaates „Moeloojad“ oli ta koos Anu Saagimi, Lenna Kuurmaa ja Ott Leplandiga üks võistlejatest. Võistlussari jõudis lõpuks Tallinn Fashion Weeki moe-show’le, kus staarid astusid oma saates loodud loominguga lavale. Staaride loomingut sai internetis ka endale tellida. Ta tõsteti esile ka saates „100 erilist eestlast“ (hooaeg 1, osa 7), kus nii Henri ise kui ka tema pere räägivad oma tegemistest ja sellest, milline näeb elu kaamerate taga välja. Vesteldakse selle elu rõõmu ja pahupooltest. Saates võtavad sõna Henri ja tema ema Riina. Karpov osales „Me armastame Eestit“ külalisvõistlejana. Ta külastas „Õhtu!“ saadet ja oli külaline „Hommik Anuga“ saates. Ta on külastanud ka taskuhäälingusaateid. Nende hulka kuuluvad „Sportlandi podcast“, „Pohmellipäev Mattias Naaniga“, „Päikesejänkud“ ja „Rannaväljaanne“. Henri on mitmel korral olnud ka nomineeritud või suisa tunnustatud oma loomingu eest sotsiaalmeedias, näiteks: 1. Eesti sotsiaalmeedia auhinnad 2018 nominatsioon seitsmes kategoorias, millest neljal sai ka tunnustuse - aasta youtuber 2018, aasta vlogger 2018, aasta huumorivideo 2018, #suurim julgus 2018. 2. MyHits Awards 2018 – nomineeritud kategoorias „YouTuber of the year“. 3. „The best influencer - 1st in Estonia“ – Baltic Brands 2019, mille üldarvestuses saavutas Baltikumi kaheksanda koha. 4. Kroonika Eesti meelelahutusauhinnad 2019 – nomineeritud kategoorias aasta noor tegija. 5. Henri on ka Euroopa kultuuripealinna Tartu 2024 saadik. Henri Karpov on elanud terve elu Ülenurmes. Henri Karpovi ema on õpetaja Riina Karpov ja isa Ülo Karpov. Tal on kaks nooremat õde, kellest Grete Anete Karpov tegeleb samuti sotsiaalmeedias sisuloomisega. Noorim õde on Heleriin Karpov. Kretel-Erika (6. oktoober 2019). "Sotid selgeks | Eesti suunamudijad pandi ritta ja esikohale maandus mees". Sky.ee. Vaadatud 27. jaanuaril 2024. Karpov, H. (8. oktoober 2023). Autori intervjuu "Appi, tuleb Hensugusta". Kanal 2. Vaadatud 27. jaanuaril 2024. "Hensugusta SHOW". Kanal 2. Vaadatud 27. jaanuaril 2024. "Moeloojad". Kanal 2. Vaadatud 27. jaanuaril 2024. Raju, Sandra; Killing, Kairi (29. august 2022). "#167 Henri Karpov – kohalikust Ülenurme amish'ist, öistest kätekõverdustest ja suhtestaatusest". Sportland (Taskuhääling). Be 1st!. Originaali arhiivikoopia seisuga 27. jaanuar 2024. Vaadatud 27. jaanuaril 2024 – cit. via podcast.ee. Naan, Mattias (30. september 2022). "POHMELLIPÄEV #94 | HENSUGUSTA" (Taskuhääling). POHMELLIPÄEV Mattias Naaniga. Vaadatud 27. jaanuaril 2024 – cit. via podcast.ee.[alaline kõdulink] Andre, Roger; Veinbergs, Daniel (27. september 2020). "Episood 69: stuudios Hensugusta by Päikesejänkud" (Taskuhääling). Päikesejänkud. Originaali arhiivikoopia seisuga 27. jaanuar 2024. Vaadatud 27. jaanuaril 2024 – cit. via podcast.ee. Rannaväli, Maria (24. jaanuar 2021). "Kuidas näeb välja ühe laisa sisulooja tööpäev? – Hensugusta (ep.1)" (Taskuhääling). Seinast Seina / Rannaväljaanne. Originaali arhiivikoopia seisuga 27. jaanuar 2024. Vaadatud 27. jaanuaril 2024 – cit. via podcast.ee. SA Tartu 2024. (2024). Saadikud. Tartu2024. https://tartu2024.ee/saadikud/ "Saadikud". Tartu 2024. Originaali arhiivikoopia seisuga 9. jaanuar 2024. Vaadatud 27. jaanuaril 2024.